**Objava sklepov 1. izredne skupščine Deželne banke Slovenije d. d.**

Uprava Deželne banke Slovenije d. d. objavlja sklepe 1. izredne skupščine delničarjev z dne 17. 12. 2019, ki je potekala na sedežu družbe na Kolodvorski ulici 9, Ljubljana. Na skupščini so bili prisotni delničarji, ki so skupno imetniki 3.731.299 delnic, kar predstavlja 88,19 % delnic z glasovalno pravico.

# Sprejeti sklepi skupščine

1. **Otvoritev skupščine banke, izvolitev predsednika skupščine in verifikacijske komisije ter ugotovitev prisotnosti notarja**

Sklep, ki ga je z nasprotnim predlogom predlagal delničar KD Group d.d.:

Skupščina izvoli:

1. predsednico skupščine: Neveno Teo Gorjup.

Skupščina izvoli:

1. verifikacijsko komisijo
* predsednika: Nikolaja Mavra
* članico Elizabeto Tavčar Jurček
1. za izvedbo elektronskega glasovanja in preštevanja glasov predstavnika družbe Ixtlan Forum d.o.o. iz Ljubljane

Notarski zapisnik o poteku skupščine bo sestavil notar Bojan Podgoršek.

Sklep je bil sprejet v predlagani obliki. Za sprejem sklepa je glasovalo 2.079.175 oz. 55,93 % oddanih glasov.

* 1. **Sklep o razveljavitvi posebnih revizij, izglasovanih na 36. redni skupščini DBS d.d. z dne 31.5.2019, sprejete pod točkami 9, 10 in 11 dnevnega reda, predlagan s strani uprave in nadzornega sveta banke, ni bil izglasovan.**

Sklep, ki ga je s predlogom za razširitev dnevnega reda predlagal delničar Skupina Prva:

1. **Skupščina se seznani z ocenami primernosti, delnimi ocenami primernosti in drugimi sklepi družbe, povezanimi z odločanjem družbe o primernosti g. Petra Vriska, ki so bili s strani družbe DBS d.d. izdelani/sprejeti v letih 2018 in 2019 in ukrepi, ki jih je, v primeru, če je bil g. Peter Vrisk ocenjen za neprimernega, družba DBS d.d. sprejela ali jih namerava sprejeti za odpravo tega stanja.**

Sklep je bil sprejet v predlagani obliki. Za sprejem sklepa je glasovalo 2.154.066 oz. 60,53 oddanih glasov.

1. **Sklep o odpoklicu člana nadzornega sveta družbe DBS, ki ga je predlagal s predlogom za razširitev dnevnega reda delničar Skupina Prva d.d., ni bil izglasovan.**

Sklep, ki ga je s predlogom za razširitev dnevnega reda predlagal delničar Skupina Prva:

1. **Skupščina izreče nezaupnico članici uprave ge. Barbari Cerovšek Zupančič.**

Sklep je bil sprejet v predlagani obliki. Za sprejem sklepa je glasovalo 2.075.013 oz. 57,72 % oddanih glasov.

### Napovedane izpodbojne tožbe

Na skupščini ni bilo napovedanih izpodbojnih tožb.

Deželna banka Slovenije d. d.

Uprava banke